Del ne shitje Programi "Vista" i Mikrosoftit
Në kushtet kur 90 përqind e kompjuterave të botës përdorin sistemin Uindous, tregu i Vistës është gjigand
Programi i ri Vista i Mikrosoftit ka filluar të përdoret nga bizneset që nga muaji nëntor ndërsa tani, ky program i shumëpritur që është një përmirësim i Uindous XP do të mund të përdoret edhe nga publiku i gjerë pas një pritjeje 5-vjeçare. Data zyrtare e vënies në qarkullim ishte sot dhe dyqanet nuk humbën kohë. Shumë prej tyre u hapën që mbrëmë në mesnatë për të qenë të parët që shisnin sistemin e ri të operimit. U deshën plot pesë vjet. Por pas disa vonesash që kishin të bënin me sigurimin kompjuterik dhe pas 7 miliard dollarësh që u deshën për krijimin e tij, Windows Vista doli sot në shitje për publikun. Xhim Allin, shef i sektorit të platformave dhe shërbimeve pranë Mikrosoftit, thotë se sistemi i ri i operimit vendos standarde të larta për një epokë të re në shkencën kompjuterike. Allin thotë se Vista do t’i bëjë kompjuterat më të sigurt, më të fuqishëm dhe dinamikë nga pikpamja grafike. Në kushtet kur 90 përqind e kompjuterave të botës përdorin sistemin Uindows, tregu i Vistës është gjigand. ," thotë Abbey Giua, në një dyqan të Virxhinias të quajtur Microcenter. Abbey thotë se shitja e Vistës është një zgjatim i sezonit të suksesshëm të festave. Duke përdorur të njëjtën taktikë reklamimi si në rastin e shitjes së videolojrave vitin e kaluar, dyqane si CompUSA, Best Buy dhe Microcenter, ishin bërë gati qysh në orën 12 të natës. Dyqanet e shitjeve thonë se për të arritur fitime maksimale, ata kanë shpenzuar shumë kohë dhe para për trainimin e stafeve të tyre lidhur me karakteristikat e reja të Vistës, të cilat sipas Abbey-t, nuk janë thjesht elementë sipërfaqësorë. thotë ai. Dyqanet e shitjes kanë premtuar t’i ulin ndjeshëm çmimet, për të tërhequr sa më shumë blerës. Ata konkurrojnë direkt me vetë Mikrosoftin, i cili po e shet Vistën me anë të Internetit. Kompania Dell Kompjuters, e cila filloi të marrë porosi për kompjutera të instaluar me Vistën thonë se kërkesa ka qenë më e fortë se sa pritej. Microsofti, i cili shet pesë versione të ndryshme të Vistës për përdorues personalë dhe profesionalë, llogarit se më shumë se 200 milion njerëz do të përdorin të paktën një nga produktet e tij të reja deri në fund të vitit 2007.//lk